《对菊》
明代·释函可

河东一老翁，赠我菊一枝。一枝四五花，众叶亦纷披。

沃以石泉水，培以高冈泥。当此草木枯，孤生无乃奇。

春露既无分，秋霜安可辞。负性宁或殊，存心良独希。

城中多嚣尘，对酒亦非宜。所以避名园，并不羡东篱。

独爱山中人，相向共茆茨。本无堪俗赏，非自宝幽姿。

日夕幸无营，寂然淡共持。

作者简介：释函可（1611-1659），字祖心，号剩人，俗姓韩，名宗騋，广东博罗人。他是明代最后一位礼部尚书韩日缵的长子。明清之际著名诗僧。